Document ID: 31978D0078

++++
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Δεκεμβρίου 1967
περί ορισμένων λεπτομερειών εφαρμογής της οδηγίας 64/432 / ΕΟΚ σχετικά με τον αφθώδη πυρετό
( 78/78 / ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,
Εχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος ,
την οδηγία του Συμβουλίου 64/432 / ΕΟΚ της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων του βοείου και χοιρείου είδους ( 1 ) , όπως τροποποιήθηκε τελευταία από την οδηγία 77/98 / ΕΟΚ ( 2 ) , και ιδιαίτερα στο άρθρο 4β πρώτο και δεύτερο εδάφιο ,
Εκτιμώντας :
ότι το άρθρο 4β με τη μέριμνα της μη διακινδυνεύσεως του υγειονομικού επιπέδου που έχει ήδη επιτευχθεί από ορισμένα Κράτη μέλη , επιτρέπει τα Κράτη μέλη στα οποία επικρατούν ορισμένες συνθήκες και που , ιδιαίτερα , δεν επιτρέπουν στο έδαφός τους την παρουσία ζώων τα οποία έχουν εμβολιασθεί πριν από χρονική περίοδο που καθορίζεται σύμφωνα με τη διαδικασία της Μόνιμης Κτηνιατρικής Επιτροπής , να εξαρτούν τις εισαγωγές ζώων στο έδαφός τους από ιδιαίτερους υγειονομικούς όρους
ότι τα ζώα που γεννώνται μετά την έναρξη αυτής της χρονικής περιόδου , προσφέρουν , ως προς τον αφθώδη πυρετό , τις μεγαλύτερες εγγυήσεις , ιδιαίτερα για τα Κράτη μέλη , τα οποία είναι απαλλαγμένα από την ασθένεια αυτή και δεν επιτρέπουν τον εμβολιασμό στο έδαφός τους
ότι , η προαναφερομένη χρονική περίοδος πρέπει να παρουσιάζει από υγειονομικής πλευράς αρκετές εγγυήσεις και ότι μια περίοδος ενός έτους πρέπει να θεωρείται ικανοποιητική
ότι η Μόνιμη Κτηνιατρική Επιτροπή έχει διατυπώσει ευνοϊκή γνώμη επί των μέτρων που προβλέπονται από την παρούσα απόφαση ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Αρθρο 1
Η χρονική περίοδος που προβλέπεται στο άρθρο 4β πρώτο εδάφιο της οδηγίας 64/432 / ΕΟΚ και κατά τη διάρκεια της οποίας τα Κράτη μέλη δεν επιτρέπουν πλέον επίσημα τον αντιαφθωδικό εμβολιασμό στο έδαφός τους , καθορίζεται σε ένα έτος .
Αρθρο 2
Τα ζώα που γεννώνται μετά την εναρξη της χρονική περιόδου η οποία αναφέρεται στο άρθρο 1 αποτελούν αντικείμενο ενδοκοινοτικών συναλλαγών σύμφωνα με τους όρους που προβλέπονται στο άρθρο 4β Α σημείο 1 της προαναφερομένης οδηγίας .
Αρθρο 3
Η παρούσα απόφαση απευθύνεται στα Κράτη μέλη .
Εγινε στις Βρυξέλλες , στις 23 Δεκεμβρίου 1977 .

Labels: 0
3
6